109 



Det er en utrolig Ihærdighed, de viser, naar de har sat sig i 

 Hovedet at ville yngle et Sted; man kan rive Reden ned Gang 

 paa Gang, uden at de anfægtes deraf, man kan lukke Vinduerne 

 Dage og Uger igennem; saasnart de atter aabnes, kommer 

 Svalerne igen til den Plads, de har udset sig. I mange Tilfælde 

 er det uden Tvivl de samme Svaler, der Aar efter Aar kommer 

 og yngler; man ser det af, at de straks ved deres Ankomst 

 uden Betænkning flyver ind ad et Vindue og søger til det Sted, 

 hvor Reden sad Aaret før, selv om der ikke mere er Spor af 

 den. — Det er naturligvis ikke overdrevent renligt at have 

 Svalerne byggende inde i Stuerne, men det er nu heller ikke 

 saa slemt, naar man vil tage fornuftige Forholdsregler. Der er 

 to Tidspunkter, hvor det gælder at passe paa, det er, medens 

 Fuglene bygger, og naar Ungerne er store. Imidlertid er det 

 let nok at undgaa væsentlige Ulemper ved at slaa en Papplade 

 eller lignende op under Reden. 



Da jeg nu i 1912 havde haft saa udmærket en Lejlighed 

 til at iagttage Svalerne i mine Stuer, bestemte jeg mig til i 

 1913, hvis de kom igen, at jeg saa vilde føre daglige Optegnel- 

 ser over deres Redebygning og Ynglen, og jeg begyndte herpaa, 

 saaledes som det vil fremgaa af nedenstaaende Uddrag af min Dag- 

 bog: »18 Maj. I Dag er Svalerne begyndt at bygge over Skrive- 

 bordet i mit Arbejdsværelse nøjagtigt paa samme Sted som 

 ifjor, hvor Panelet oppe under Loftet støder til Mur; foreløbig 

 har de anbragt nogle Dyndklatter paa det malede Panel. 21 Maj: 

 Svalerne bygger løs, men Materialet falder ned saa hurtigt, de 

 faar det sat op; det er en underlig, kun lidet klæbrig Masse, 

 bestaaende af Sand, grønne Alger og Kogødning, stærkt blandet 

 med lange Straa og Tang; Ler er der slet ikke i den. Trods 

 uafbrudt Arbejde hele Dagen er de ikke naaet videre. 22 Maj : 

 Svalerne har bygget videre i Dag, aldeles utrætteligt med noget 

 mere Held; de har begyndt paa et nyt Sted, ca. 8 cm. længere 

 tilhøjre, kliner afvekslende med Dynd, Græsstraa og Tang; de 

 to sidste Bestanddele har vel samme Bestemmelse som Rørene, 

 man bruger at pudse paa i Bj^gninger. — Der er nu bygget en 

 Vold paa ca. 3 cm. Højde. Svalerne kommer ind, selv om man 

 sidder i Værelset, holder dog ikke af, at man sidder lige under 

 Reden. 26 Maj : Svalerne over mit Bord vedbliver ihærdigt at 

 bygge med det samme Materiale, Dynd, Kogødning, Bladalger, 

 Straa, Tang og Sand. En Del falder ned, men Reden er dog 



8 



